**Vama şi vameşii**

*Micky*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spicuim răspunsuri şovăitoare

născute din nu ştiu ce întrebări nepuse

referitoare la locul de unde-am venit,

privind pământul şi cerul ca două frontiere

care ne-au pus vamă pe trup din cap până-n picioare,

scriind în cartea destinului sănătos sau bolnav,

urându-ne formal şedere plăcută!,

fără să le pese cum ne va fi aici.

Doar gândul este infractorul

pe care vameşii îl urmăresc intens,

fără să-i prindă niciodată

aripile colorate şi invizibile

care fâlfâie-n văzduh,

pentru că sunt surzi şi orbi

la ceea ce nu se vede şi nu se-aude.